ये बात, मोटे तौर पर देखी जाए तो टेम्पटेशन और लॉयल्टी के बीच की रस्साकशी सी लगेगी पर दरअसल इसके पीछे भावनाओं का चकनाचूर होना और पुराने ज़ख्मों से उबर न पाना छिपा है.. जब आप एक रिश्ते से बाहर आए बिना, दूसरा रिश्ता बनाते हैं, और सोचते हैं कि अब आपको सच्चा प्यार मिल जाएगा, तो बिना सोचे समझे आप अपने साथ और नए साथी के साथ अन्याय कर बैठते हैं.. आप उसमे वही सब खोजने की भूल करते हैं, जो पिछले सम्बन्ध में अधूरा छूट गया था.. और निरन्तर एक द्वंद में जीते हुए, पुराने के लौट आने की उम्मीद में नए साथी के साथ या तो डेस्परेट हो जाते हैं या फिर हद से ज़्यादा केयरलेस.. दोनों ही स्थितियां रिश्तों को तोड़ने का कारण बन जाती हैं… ये बात स्त्री/पुरुष दोनों पर बराबर फिट बैठती है.. दीपा केवल एक रूपक है, आप इसे किसी भी dysfunctional relationship में घटित होता पाएंगें.. और आज के ज़माने में लगभग हर रिश्ते का यही सच है..